อะโรเมติกส์กู้เงิน5แบงก์เฉียดหมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — 5 ธนาคารจับมือปล่อยกู้ ปตท.อะโรเมติกส์ยาว 10 ปี
นางนิธิมา เทพวนังกูร รองกรรมการผู้จัดการใหญ่การเงินและบัญชีองค์กร บริษัท ปตท.อะโรเมติกส์และการกลั่น แจ้งตลาดหลักทรัพย์แห่งประเทศไทยว่า เมื่อวันที่ 22 ก.ย. 2553 บริษัทได้ลงนามในสัญญาสนับสนุนทางการเงินระยะยาว อายุ 10 ปี จำนวนเงิน 9,898 ล้านบาท กับธนาคาร 5 แห่ง ประกอบด้วย ธนาคารกรุงไทย ธนาคารทิสโก้ ธนาคารออมสิน ธนาคารกรุงเทพ และธนาคารทหารไทย 
นอกจากนี้ บริษัทยังได้ลงนามในสัญญาสนับสนุนทางการเงินอีก 4 ฉบับในระหว่างวันที่ 13–14 ก.ย. 2553 ที่ผ่านมา โดยมีวงเงินกู้ระยะยาวและเงินกู้ชนิด Revolving รวมทั้งสิ้น 1.84 หมื่นล้านบาท แบ่งเป็นเงินกู้ที่เป็นสกุลเงินเหรียญสหรัฐจำนวน 6,400 ล้านบาท ระยะเวลา 5 ปี และสกุลเงินบาทจำนวน 1.2 หมื่นล้านบาท ระยะเวลา 8–10 ปี 
ทั้งนี้ บริษัทมีวัตถุประสงค์ในการชำระคืนเงินกู้เดิม และจัดโครงสร้างเงินกู้ของบริษัทให้มีความเหมาะสมกับลักษณะการดำเนินธุรกิจบริษัทมากขึ้น ซึ่งเป็นส่วนหนึ่งของแผนกลยุทธ์ของบริษัท
การจัดหาเงินกู้ดังกล่าวจะทำให้บริษัทมีความคล่องตัวในการ บริหารกระแสเงินสดและลดต้นทุนการเงินทั้งนี้ การกู้เงินตามสัญญาสนับสนุนทางการเงินในครั้งนี้จะไม่ขัดกับเงื่อนไขของสัญญาสนับสนุนทางการเงินฉบับเดิมของบริษัทฯ